GRAD OSIJEK, Franje Kuhača 9, Osijek, OIB:30050049642, koga zastupa gradonačelnik Ivan Radić, mag. oec. (u nastavku teksta: Naručitelj)

i 

______________________________, OIB:______________, koje zastupa _______________________ (u nastavku teksta: Izvršitelj), 

sklopili su

U G O V O R

za usluge snimanja i obrade videozapisa (spotova) tijekom trajanja pilot akcije projekta REINSER  (Ekonomska integracija izbjeglica kroz socijalno poduzetništvo)  
Članak 1.

Ovaj ugovor sklapa se na temelju provedenog postupka jednostavne nabave za usluge snimanja i obrade videozapisa (spotova) tijekom trajanja pilot akcije projekta Refugee's Economic Integration Through Social Entrepreneurship – REINSER  (Ekonomska integracija izbjeglica kroz socijalno poduzetništvo)  (ID: REINSER -ADRION 1221) i ponude Izvršitelja broj ___ od _______________ 2022. koja je u navedenom postupku jednostavne nabave odabrana kao najpovoljnija. 

Članak 2.

Temeljem ovog ugovora Izvršitelj je dužan izvršiti slijedeće:
-snimiti i obraditi 3 videozapisa koji će prikazivati izbjeglice kako sudjeluju u pilot akciji projekta REInSER, jedan u pripremnoj fazi, jedan tijekom provedbe pilot akcije i jedan na kraju pilot akcije. Sva tri videozapisa moraju biti sadržajno povezana.
Svaki video mora biti dugačak minimalno 3 minute. Svi sudionici moraju pristati biti u videu te moraju potpisati privolu za sudjelovanje. Svi videozapisi moraju imati logotipe projekta i EU, svi znakovi moraju biti u fontu Trebuchet MS.  
- prijevod 5 videozapisa s engleskog na hrvatski jezik (koje će mu poslati ostali partneri na projektu).
Članak 3.

Cijena usluga iz čl. 2. ovoga ugovora iznosi:

	____________
	kuna

	+PDV
	_________________
	kuna

	Ukupno:
	_____________
	kuna 

	                                      (slovima:_____________________)


Navedena cijena je fiksna i nepromjenjiva.

Članak 4.
Rok izvršenja usluge je 30.11.2022.
Članak 5.
Plaćanje za izvršenu uslugu vršit će se u roku do 30 (trideset) dana od dana primitka i ovjere računa od strane stručne osobe Naručitelja.

Sukladno Zakonu o elektroničkom izdavanju računa u javnoj nabavi (Narodne novine br. 94/18), odabrani Ponuditelj će Naručitelju izdavati i dostaviti isključivo elektroničke račune. Sukladno navedenom zakonu, Naručitelj je osigurao uvjete za zaprimanje elektroničkih računa.

Naručitelj ima pravo prigovora na račun ako utvrdi nepravilnosti te pozvati odabranog ponuditelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.
Članak 6.

Naručitelj može otkazati ovaj ugovor u svako doba u slučaju da Izvršitelj ne izvršava redovno ili neuredno izvršava ugovorene usluge. Otkazni rok iznosi 7 (sedam) dana od dana primitka pisanog otkaza.

Izvršitelj može otkazati ovaj ugovor ako Naručitelj krši rokove za plaćanje izvršenih usluga utvrđene u članku 5.

Otkazni rok iznosi 15 (petnaest) dana i počinje teći od sljedećeg dana nakon dana primitka pisanog otkaza.
Članak 7.

Izvršitelj se obvezuje savjesno, stručno i kvalitetno sukladno važećim zakonima, pravilima struke izvršiti usluge iz članka 2. ovoga ugovora.

Izvršitelj je dužan u svakoj fazi rada uključiti i stručne osobe naručitelja - Grada Osijeka, koje će biti upoznate sa svim fazama realizacije ugovora. 

Izvršitelj se obvezuje postupiti po svim opravdanim primjedbama Naručitelja bez prava na dodatnu naknadu.
Stručna osoba NARUČITELJA zadužena za praćenje realizacije ovog ugovora je Gordana Stojanović, prof.
Praćenje realizacije ugovora obuhvaća praćenje rokova izvršenja, praćenje financijske realizacije ugovora, pribavljanje instrumenata osiguranja, primopredaju usluga, obračun ugovorne kazne i sl.
Članak 8.

Izvršitelj je dužan u roku 10 dana nakon potpisa Ugovora Naručitelju predati jamstvo za uredno izvršenje Ugovora u obliku bjanko zadužnice naznačene na iznos od 10% od ukupne ugovorene vrijednosti usluga bez PDV-a.

Neiskorišteno jamstvo Naručitelj će vratiti Izvršitelju nakon uredno izvršenog Ugovora.

Članak 9.

Ukoliko se u toku izvršenja Ugovora utvrdi da Izvršitelj koristi podugovaratelja kojeg nije naveo u ponudi niti za njega dobio naknadnu suglasnost Naručitelja, Naručitelj će jednostrano raskinuti Ugovor i zatražiti naknadu štete koju je pretrpio zbog raskida Ugovora. 
Članak 10.

Ugovorne strane se obvezuju da će eventualne sporove koji mogu proizaći iz ovoga ugovora sporazumno riješiti. U slučaju nemogućnosti sporazumnog rješavanja, za sve sporove iz ovoga ugovora ugovorne strane ugovaraju nadležnost stvarno nadležnog suda u Osijeku.

Članak 11.

Ovaj ugovor načinjen je u 4 istovjetna primjerka, od kojih 2 primjerka pripadaju Naručitelju, a  2 primjerka pripadaju Izvršitelju usluge.

Članak 12.

Ugovorne strane potpisom preuzimaju prava i obveze iz ovoga govora.

U Osijeku,  _________ 2022.

	ZA IZVRŠITELJA:
	                  ZA NARUČITELJA

	
	                 GRADONAČELNIK


	_____________________
	Ivan Radić, mag. oec.
KLASA:  406-09/22-01/55
URBROJ:  2158-1-09-05/03-22-3



